অশ্বিনী পোন্নাপ্পা
অশ্বিনী পোন্নাপ্পা (জন্মঃ ১৮ সেপ্টেম্বর ১৯৮৯) হলেন একজন ভারতীয় ব্যাডমিন্টন খেলোয়াড় যিনি ​​মহিলাদের ও মিশ্র দ্বৈত উভয় ডিসিপ্লিনেই আন্তর্জাতিক ব্যাডমিন্টন সার্কিটে ভারতের প্রতিনিধিত্ব করেন। তার, সহখেলোয়াড় জ্বালা গুট্টার সাথে একটি সফল অংশীদারত্ব রয়েছে। জ্বালা গুট্টা ও অশ্বিনী পোন্নাপ্পার জুড়ি কমনওয়েলথ গেমসে স্বর্ণ পদক এবং বিশ্ব চ্যাম্পিয়নশিপে একটি ঐতিহাসিক ব্রোঞ্জ জেতা সহ বহু আন্তর্জাতিক ইভেন্টে আরো অনেক পদক জিতেছেন। ২০১৮ সালে, কমনওয়েলথ গেমসে, মহিলাদের দ্বৈত ইভেন্টে, তার এবং এন সিক্কী রেড্ডির জুটি ব্রোঞ্জ পদক এবং মিশ্র দলগত ইভেন্টে স্বর্ণ পদক জিতেছেন।